Մանկական աշխատանքը Նիգերիայում

Մանկական աշխատանքը Նիգերիայում երեխաների՝ մինչև 18 տարեկանների աշխատանքային գործունեությունն է։ Մանկական աշխատանքը տարածված երևույթ է երկրի բոլոր նահանգներում։ 2006 թվականին, մանկական աշխատողների թիվը գնահատվում էր մոտ 15 միլիոն։ Աղքատությունը Նիգերիայում մանկական աշխատանքի հիմնական խթանն է․ աղքատ ընտանիքներում երեխաների աշխատանքը հաճախ ընտանիքի եկամուտի գլխավոր աղբյուրն է։ Նիգերիան ունի ավելի քան 62.9 միլիոն, 5-17 տարեկան երեխա, ինչը կազմում է բնակչության 30.3%-ը՝ ըստ NCFLS-ի տվյալների, որը հարցախույզ է իրականացրել ամբողջ երկրում՝ ընդգրկելով 16,418 տնային տնտեսություն։ 

Շուրջ 6 միլիոն երեխա Նիգերիայում ընդհանրապես դպրոց չի հաճախում։ Ներկայիս պայմաններում այդ երեխաները չունեն ժամանակ, էներգիա կամ միջոցներ դպրոց գնալու համար։ Տնային ծառաները մանկական աշխատանքի ամենանվազ տեսանելի ձևն են, և նրանք հաճախ ենթարկվում են սեռական ոտնձգությունների։ Ոչ պաշտոնական տնտեսության և հասարակական վայրերում մանկական աշխատանքի տարածված ձևը փողոցային առևտուրն է, որն ընդգրկում է մոտ 64%-ը։ Կիսահասարակական վայերում գործող ոչ պաշտոնական ձեռնարկություններում երեխաներն հաճախ աշխատել են մեքենաների և ավտոբուսների վարորդներ։

## Ներկայիս իրավիճակ
ՅՈՒՆԻՍԵՖ Նիգերիան ակտիվորեն գործում է երեխաների իրավունքների աշտպանության համար։ Երեխա աշխատողների թվում են փողոցային վաճառողները, կոշկակարները, աշակերտ մեխանիկները, փայտագործները, անվադողերի վուլկանիզատորները, դերձակները, վարսավիրները և տնային ծառաները։ Շատ աշխատող երեխաներ ենթարկվում են վտանգավոր և ոչ առողջ միջավայրերի։ 2003 թ․-ի օգոստոսին, Նիգերիայի կառավարությունը պաշտոնապես ընդունեց Աշխատանքի միջազգային կազմակերպության 3 կոնվենցիաներ, որոնք սահմանում էին երեխաների աշխատանքի համար նվազագույն տարիք։ Կառավարությունը նաև իրականացրեց Արևմտյան Աֆրիկայի Կակաոյի Ագրարային ծրագիրը (WACAP)։ Մանկական աշխատանքի տարածվածությունը բնորոշ է որքան Նիգերիայի գյուղական, նույնքան էլ քաղաքային շրջաններին։ 

ԱՄՆ-ի Աշխատանքի դեպարտամենտը իր 2010 թվականի զեկույցում պնդում է, որ Նիգերիան բախվում է մանկական աշխատանքի ամենավատ ձևերին, հատկապես գյուղատնտեսության և տնային ծառայության պայմաններում։ Գյուղական տարածքներում երեխաների մեծ մասը աշխատում է գյուղատնտեսության մեջ՝ զբաղվելով մանիոկի, կակաոյի և ծխախոտի արտադրությամբ։ Այս երեխաները սովորաբար աշխատում են երկար ժամեր և շատ քիչ վարձատրությամբ՝ իրենց ընտանքիների հետ միասին։ Զեկույցում նշվում է, որ որոշ երեխաներ ենթարկվում են թունաքիմիկատների և քիմիական պարտանյութերի ազդեցությանը կակաոյի և ծխախոտի դաշտերում՝ հնացած գյուղատնտեսական մեթոդների պատճառով  կամ երբ նրանց ներգրավում են հարկադիր աշխատանքի առանց պաշտպանիչ հանդերձանքի։ Բացի այդ, փողոցային երեխաները աշխատում են որպես բեռնակիրներ և աղբը հավաքողներ, իսկ նրանցից շատերը զբաղվում են մուրացկանությամբ։ Զեկույցը նաև ընդգծում է, որ երեխաների կոմերցիոն սեքսուալ շահագործում, հատկապես աղջիկների, տեղի է ունենում Նիգերիայի որոշ քաղաքներում, այդ թվում՝ Պորտ Հարկուրտը և Լագոսը։ 

Աշխատող երեխաների մեծ մասը տղաներ են, սակայն աղջիկներն ավելի քիչ հավանական է, որ դպրոց հաճախեն, և հակված են աշխատել ավելի երկար ժամեր, քան տղաները։

## Թրաֆիքինգ
Երեխաների թրաֆիքինգ կա Նիգերիայում։ Մանկական աշխատանքը ավելի տարածված է անգրագետ երեխաների շրջանում։ Միջին հաշվով Նիգերիայի հարավ-արևմտյան գոտում աշխատող երեխաների վրա դրված աշխատանքի բեռը ավելի բարձր է։ Տղաները հակված են ավելի շատ վաստակել։ Աղջիկների դպրոց չհաճախելը ավելի հաճախ պայմանավորված է ծնողների անտարբերությամբ, քան տղաների դեպքում։ Դպրոց չհաճախելը կապված է աղքատության հետ։ Աշխատող երեխաների մոտ մեկ երրորդը որևէ օգուտ չի ստանում իրենց գործատուից։ Մանկական աշխատանքը դպրոցականների շրջանում հաճախ խաթարում է կրթությունը։

## Տես նաև
* Մանկական աշխատանքը Աֆրիկայում

## Ծանոթագրություններ

## Արտաքին հղումներ
* United Nations Africa Recovery paper
* International Labour Organization paper on child labour in Africa

Կատեգորիա:Երեխաների իրավունքներ
Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքներ ըստ խնդրի
Կատեգորիա:Մարդու իրավունքներ ըստ մայրցամաքի
Կատեգորիա:Մարդու իրավունքներ ըստ պատմական երկրի
Կատեգորիա:Մարդու իրավունքներ ըստ տարածաշրջանի
Կատեգորիա:Նիգերիայի տնտեսություն